Αντιοξειδωτική δράση φυτοθεραπευτικών in vitro και in vivo:
Creators: name: Κασμάς, Σταμάτιος Παντελή
Publisher: name: Aristotle University of Thessaloniki
Year: 2009
Subjects: Οξειδωτική κατάσταση
Αντιοξειδωτικά
Διοσμίνη διοσμετίνη
Εσπεριδίνη εσπεριτίνη
Σπιρουλίνα
Ελεύθερες ρίζες
Antioxidants
Diosmin diosmetin
Spirulina
Hesperidin hesperitin
Antioxidant status
Free radicals

description: Τα φλαβονοειδή αποτελούν δευτερογενή προϊόντα του μεταβολισμού φυτικών οργανισμών. Βρίσκονται σε μια ποικιλία τροφίμων, προσλαμβάνονται συνήθως με τη μορφή γλυκοζίτη και στη συνέχεια διασπώνται στα αντίστοιχα άγλυκα από ένζυμα της χλωρίδας του εντέρου και εισέρχονται στην κυκλοφορία όπου συζεύγνυνται με γλυκουρονικό οξύ προς τα αντίστοιχα γλυκουρονίδια. Η απομόνωσή τους γίνεται με χρωματογραφικές μεθόδους και η διευκρίνιση της δομής τους με φασματοσκοπικές μεθόδους.Στην παρούσα μελέτη, μελετήθηκε ο μεταβολισμός και η πιθανή αναγωγή διοσμετίνης σε εσπερετίνη κατόπιν χορήγησης από του στόματος 1000 g διοσμίνης σε ένα υγιή εθελοντή. Η μελέτη των δειγμάτων πλάσματος έγινε σε σύστημα αέριου χρωματογραφίας/φασματογραφίας μάζας (GC/MS). Η μέθοδος ήταν έγκυρη και αξιόπιστη και επέτρεπε τον ταυτόχρονο προσδιορισμό της διοσμετίνης και εσπερετίνης.Τα φλαβονοειδή παρουσιάζουν ένα ευρύ φάσμα βιολογικών δράσεων. Οι περισσότερες από τις μελέτες που έχουν πραγματοποιηθεί αφορούν in vitro συνθήκες όπου μελετάται αν η ένωση έχει θετική ή αρνητική επίδραση στο υπό μελέτη σύστημα. Με τον τρόπο αυτό, δεν μπορούν να ληφθεί υπ’ όψη η φαρμακοκινητική και το σύνολο των αλληλεπιδράσεων της κάθε ένωσης με τα μεταβολικά συστήματα του οργανισμού.Από τις φαινολικές ενώσεις που μελετήθηκαν in vitro, ισχυρότερη αντιοξειδωτική δράση είχαν τα φαινολοξέα με το μεγαλύτερο αριθμό υδροξυλίων, σε πάρα θέση ως προς το καρβοξύλιο και με μεγαλύτερη απόσταση του τελευταίου από το φαινολικό δακτύλιο.Στο in vivo τμήμα της μελέτης, αντικείμενο ήταν η μεταβολή της οξειδωτικής κατάστασης κατόπιν λήψης σπιρουλίνας και συνδυασμού διοσμίνης/εσπεριδίνης 450/50 mg. Δύο ομάδες των έξι ατόμων έλαβαν για διάστημα τριών εβδομάδων 3 g σπιρουλίνας διαιρεμένα σε τρεις δόσεις ημερησίως ή 500 mg Daflon® δύο φορές ημερησίως. Προσδιορίστηκαν η αντιοξειδωτική ικανότητα του πλάσματος, σύμφωνα με τη μέθοδο του θειοβαρβιτουρικού οξέος (TBARS) και τη μέθοδο FRAP καθώς και βιοχημικές παράμετροι του αίματος. Από την ανάλυση των αποτελεσμάτων δεν προέκυψε στατιστικά σημαντική βελτίωση της οξειδωτικής κατάστασης σε κάποια από τις δύο ομάδες αλλά μία τάση βελτίωσης της οξειδωτικής κατάστασης καθώς επίσης και του λιπιδαιμικού προφίλ. Χρειάζονται μελέτες με μεγαλύτερο αριθμό ατόμων για την επιβεβαίωση της in vivo αντιοξειδωτικής δράσης των παραπάνω ενώσεων.
description: Flavonoids are secondary products of plant metabolism, usually found in the form of glycoside and they have antiulcer , anti-inflammatory and antioxidant activity. A GC/MS method was validated for simultaneous determination of the flavonoid aglycones diosmetin and hesperetin. After oral administration of diosmin, diosmetin and hesperetin were quantified in plasma and urine samples, indicating the in vivo metabolic reduction of diosmetin to hesperetin. In vitro, phenolic acids were the most antioxidant of all phenolic substances. In vivo spirulina and diosmin/hesperidin showed non statistically significant alterations in antioxidant status and blood lipid levels.